OzLabs/hebrew-wiki-articles huggingface dataset:
פיגוע הירי ליד גבעת האבות

פיגוע הירי ליד גבעת האבות הוא פיגוע ירי שאירע במוצאי שבת, 29 באוקטובר 2022 ה' בחשוון תשפ"ג, בשכונת גבעת האבות בקריית ארבע, בו מחבל, המשתייך לארגון הטרור חמאס, רצח את רונן חנניה, ופצע ארבעה נוספים, בהם את איש כוחות ההצלה עופר אוחנה באורח קשה. המחבל הוכרע על ידי רבש"ץ היישוב שדרס אותו, ונורה למוות על ידי קצין גולני בחופשה.

== רקע ==
במאי 2022 פתח צה"ל, בהוראת שר הביטחון בני גנץ, את חסם "אשמורת" שהיה סגור למעבר כלי רכב פלסטיניים במשך 20 שנה בעקבות פיגועי ירי שבוצעו על הציר. עופר אוחנה, שנפצע קשה בפיגוע, התריע אז מפני הסכנה שבדבר, וקרא להיאבק על סגירתו כדי למנוע פיגועים עתידיים.<ref>דיווח של [https://t.me/amitsegal/19873 עמית סגל בטלגרם].</ref><ref></ref> גם אליהו ליבמן, ראש מועצת קריית ארבע, התריע על הסכנה בפתיחת החסם.<ref></ref>

== הפיגוע ==
במוצאי שבת, 29 באוקטובר 2022 סמוך לשעה 20:53, המחבל פלסטיני, מוחמד כמאל אל-ג'עברי מהעיירה סעיר, ששימש כמורה בבית ספר יסודי בחברון<ref>[https://t.me/abualiexpress/39257 מודעת אבל רשמית של משרד החינוך של חמאס].</ref> ואחיו של המחבל וואהל אל ג'עברי מבצע הפיגוע בבית חגי ששוחרר וגורש לעזה בעסקת שליט, והמשתייך לזרוע הצבאית של ארגון הטרור חמאס,<ref>אחיו של המחבל, וואל, רצח את אליהו בן עמי ורינה דידובסקי בפיגוע ירי סמוך לבית חגי בהר חברון בראשית האינתיפאדה השנייה, נידון לשני מאסרי עולם, אך שוחרר בעסקת שליט וגורש לרצועת עזה.</ref> הגיע עם רכבו למכולת של פלסטיני הממוקמת על ציר שנמצא בשליטה פלסטינית ומחבר בין חברון לקריית ארבע - ציר "דרך לפיד" (על שם בני משפחת לפיד שנרצחו במקום בשנת 1993). הציר נמצא סמוך לשכונת גבעת האבות בצפון-מערב קריית ארבע. המחבל חנה ליד המכולת וירה מתוך הרכב עם רובה M16 מהמושב האחורי, לעבר רונן חנניה ובנו דניאל שנפצע קל. רונן, בשנות ה-50 לחייו, נפצע אנושות מהירי, ומאוחר יותר מת מפצעיו. דניאל ברח למכולת והזעיק עזרה.

לאחר מכן, המחבל הניע את רכבו ויצא לכפר הפלסטיני דרך החסם. 8 דקות לאחר מכן, אחרי שחזר רגלית למקום, הוא פתח באש לעבר אנשי ביטחון ורפואה בהם חובש "הצלה ללא גבולות" עופר אוחנה שנפצע קשה. פלסטיני עובר אורח נפצע קל ופונה לטיפול רפואי על ידי "הסהר האדום". הכוחות שהוקפצו לזירת האירוע נתקלו במחבל שנמלט לכיכר סמוכה, רבש"ץ היישוב דרס את המחבל וקצין גולני בחופשה ירה בו והרגו.<ref></ref>

בחלק הפלסטיני של חברון ובעזה חילקו ממתקים לעוברים ושבים וירו זיקוקים עם הישמע דבר הפיגוע.<ref></ref>

== ענישה ==
ב-26 בדצמבר 2022, מפקד פיקוד המרכז חתם על צו הריסה לבית המחבל, וב-16 בפברואר 2023 נהרס הבית.<ref></ref>

==קישורים חיצוניים==
* 
* 
* 
* 

== הערות שוליים ==

קטגוריה:טרור פלסטיני
גבעת האבות
גבעת האבות
גבעת האבות
גבעת האבות
יחסי גינאה ביסאו – יוון

יחסי גינאה ביסאו–יוון הם יחסי החוץ בין יוון לגינאה ביסאו.

== סקירה כללית ==
היחסים בין שתי המדינות טובים, ושיתוף הפעולה הדו-צדדי והרב-צדדי משביע רצון. שתי המדינות משתפות פעולה בארגונים בינלאומיים, ובכלל זה באו"ם. אין קהילה יוונית או קונסוליית כבוד בגינאה ביסאו.

== נציגויות דיפלומטיות ==
* יוון מיוצגת בגינאה ביסאו באמצעות שגרירותה בדקר, סנגל.
* גינאה ביסאו אינה מיוצגת ביוון לא בדרג השגרירות ולא בדרג הקונסוליה.

== קישורים חיצוניים ==

* [https://www.mfa.gr/en/blog/greece-bilateral-relations/guinea-bissau/ יחסי גינאה ביסאו–יוון] באתר משרד החוץ היווני

== הערות שוליים ==
יחסי גינאה ביסאו – טורקיה

יחסי גינאה-ביסאו–טורקיה הם יחסי החוץ בין גינאה-ביסאו לטורקיה.

== יחסים דיפלומטיים ==
טורקיה סייעה ליצור תשתית לחינוך של גינאה-ביסאו שהייתה חסרה בשל מדיניות פורטוגזית. <ref>Lopes, Edmundo Armenio Correia. A Escravatura: Subsidios para a sua História. Lisbon: 2014.</ref> ה-missão civilizadora הפורטוגזי, <ref>"A Economia Colonial da Guiné-Bissau: Nacionalização e Exploração, 1915-1959." in, Soronda, Revista de Estudos Guinéense. No. 9: pp. 25-51. INEP, Bissau., Jan. 1990.</ref> במילותיו <ref>Livermore, Harold. A New History of Portugal. Cambridge, 2016.</ref> של הקרדינל<ref name=":0">Serrão, Joel (ed.). Dicionário de História de Portugal, 4 vols. Lisbon, 2013-2020.</ref> מנואל גונסאלבס סריירה ב-1960, היה אמור ללמד את הילידים לכתוב, לקרוא ולספור, אך לא להפוך אותם לרופאים. טורקיה - באמצעות<ref name="mfa"></ref> TIKA - נתנה סיוע נרחב בבניית בתי ספר מעבר ל-ensinos de adaptação הבסיסיים<ref name=":0" /> שהותירו אחריהם הפורטוגזים.

== יחסים כלכליים ==
נפח הסחר בין שתי המדינות הסתכם בשווי 4.95 מיליון דולר בשנת 2019.

== נציגויות דיפלומטיות ==
* טורקיה מחזיקה בגינאה ביסאו שגרירות בביסאו.
* גינאה ביסאו מחזיקה בטורקיה שגרירות באנקרה. <ref>[https://beyazgazete.com/video/webtv/guncel-1/ankara-disisleri-bakani-cavusoglu-gine-bissau-buyukelcilik-binasinin-acilis-torenine-katildi-953191.html ANKARA - Dışişleri Bakanı Çavuşoğlu, Gine-Bissau Büyükelçilik binasının açılış törenine katıldı (in Turkish)]</ref>

== הערות שוליים ==
Cyberpunk 2077: Trauma Team

Cyberpunk 2077: Trauma Team (בתרגום חופשי לעברית: סייברפאנק 2077: צוות טראומה) היא סדרת חוברות קומיקס מסוגת הסייברפאנק והדיסטופיה, שנכתבת על ידי קולן בון, מאויירת על ידי מיגל ולדרראמה ומוצאת לאור על ידי דארק הורס קומיקס, אשר מתרחשת ביקום של משחק הווידאו Cyberpunk 2077. החוברת הראשונה יצאה לאור ב-9 בספטמבר 2020.

== עלילה ==
העלילה מתרחשת בשנת 2077 ומתמקדת בנדיה, חובשת העובדת במגה-תאגיד מיליטריסטי פרטי בשם "טראומה טים אינטרנשיונל" (Trauma Team International). לאחר קרב יריות טראומטי עקוב מדם בו כלל חברי הצוות שלה נהרגו, נדיה מסכימה להמשיך לעבוד עבור החברה.

== הוצאה לאור ==
הקומיקס Trauma Team נוצר על ידי שיתוף פעולה של דארק הורס קומיקס ביחד עם CD Projekt RED והוא בעל יקום משותף עם משחק הווידאו של CD Projekt RED, Cyberpunk 2077. הכתיבה בוצעה על ידי קולן בון (שבעברו כתב עבור הקומיקסים Harrow County, Uncanny X-Men ו-X-Men Blue), האיורים בוצעו על ידי מיגל ולדרראמה (בעברו אייר עבור הקומיקס Giants יחד עם אחיו, קרלוס), הצביעה בוצעה על ידי ג'ייסון וורדי והלטרינג בוצע על ידי פרנק סבטקוביס.

ההכרזה על סדרת הקומיקסים התפרסמה ב-21 ביוני 2020 בחשבון הטוויטר הרשמי של Cyberpunk 2077, מספר ימים לאחר ההכרזה כי תאריך הוצאתו של המשחק עבר מ-17 בספטמבר ל-19 בנובמבר.

החוברת הראשונה בסדרת הקומיקסים יצאה לאור ב-9 בספטמבר 2020. מהדורה מוגבלת של החוברת הראשונה גם כן יצאה לאור, אשר מכילה עטיפת אלטרנטיבית וליתוגרפיה שעוצבה על ידי האמן רוברט סאממלין. הכרך הראשון של הסדרה, שמאגד את ארבעת החוברות הראשונות, יצא לאור ב-9 בפברואר 2021.

== קישורים חיצוניים ==
* 

== הערות שוליים ==

קטגוריה:Cyberpunk
קטגוריה:דארק הורס קומיקס
קטגוריה:סדרות קומיקס
קטגוריה:ספרי דיסטופיה
האסון בחגיגות ליל כל הקדושים בסיאול

האסון בליל כל הקדושים בסיאול היה אסון תדחוקת קהל בדרום קוריאה שהתרחש ב-29 באוקטובר 2022 במהלך חגיגות ליל כל הקדושים בסיאול, ובו, עקב מעיכה וחנק שנגרמו בתדחוקת קהל, נספו לפחות 158 בני אדם, וכ-200 נוספים נפצעו.

זהו האסון האזרחי הגדול ביותר שאירע במדינה מאז טביעת המעבורת MV Sewol ב-2014, שבה נהרגו למעלה מ-300 בני אדם.

==האירוע==
רובע איטוון שבסיאול, בירת דרום קוריאה, מכיל מספר גדול של מועדוני לילה וברים. כ-100,000 בני אדם השתתפו בחגיגות ליל כל הקדושים ברובע. אלה היו חגיגות ליל כל הקדושים הגדולות ביותר שנערכו במקום אי-פעם, ואף האירוע הגדול הראשון מאז פרוץ מגפת הקורונה בקוריאה הדרומית שבו לא נדרשה עטיית מסכה.

תדחוקת הקהל החלה בשעה 22:20 לאורך רחוב צר ליד מלון המילטון, על פי גורמים רשמיים. גופי תקשורת מקומיים הצהירו שאנשים הצטופפו בבר בשל שמועה שנכח שם ידוען לא מזוהה. הרחוב בו אירע המקרה מחובר לאיטוון-רו, הרחוב הראשי של הרובע, כשהכביש משופע כלפי מעלה ובסופו של דבר נפגש עם רחוב אחר, מה שגרם לדחיקת והצטופפות האנשים לאורך הקטע הצר בכביש. אורכו של הרחוב הוא כ-45 מטרים ורוחבו 4 מטרים, מה שמנע במהלך האירוע משירותי החירום להיכנס לרחוב בצורה סדירה. גורמי חירום אמרו שלפחות 81 שיחות הגיעו למוקדי החירום על ידי אנשים שחוו קשיי נשימה.

== קורבנות ==
גורמים רשמיים בסיאול אמרו שלפחות 149 בני אדם מתו, וכי יש צפי שהמספר יעלה. רוב ההרוגים היו בני נוער או אנשים בשנות ה-20 לחייהם. שני זרים היו בין ההרוגים. סוכנות הכבאות הלאומית ומשרד הפנים והבטיחות אמרו שכמעט 100 בני אדם נפצעו, ו-50 קיבלו טיפול רפואי בגין דום לב.

==תגובות==
נשיא ארצות הברית ג'ו ביידן הביע את תנחומיו למשפחות הקורבנות. גם מנהיגי יפן, סין, בריטניה, רוסיה, נורווגיה, קנדה, הוותיקן, איטליה, הודו, וייטנאם ומלזיה הביעו את תנחומיהם.

==החקירה==
צוות החקירה המיוחד לבחינת האסון קבע כי הוא נגרם בשל אי נקיטת צעדים מקדימים למניעתו ובשל תגובה לקויה בזמן אמת. 

הצוות המליץ להגיש כתבי אישום נגד 23 נאשמים, בחשד לרשלנות מקצועית ועבירות נוספות. אחד הנאשמים הוא קצין משטרה הנאשם במחיקת דיווחים שהתריעו מפני דוחק אפשרי.

==קישורים חיצוניים==

==הערות שוליים==

קטגוריה:אירועי ליל כל הקדושים
קטגוריה:אסונות מחיצה
קטגוריה:אסונות ב-2022
קטגוריה:קוריאה הדרומית: היסטוריה
קטגוריה:מיתות מצולמות
Singular: Act II

Singular: Act II הוא אלבום האולפן הרביעי של הזמרת האמריקאית סברינה קרפנטר, שיצא ב-19 ביולי 2019 תחת הוצאת הוליווד רקורדס (האלבום האחרון שלה עם החברה). האלבום נחשב לחצי השני של פרויקט בן שני חלקים, כשהוא משלים את אלבום האולפן השלישי שלה Singular: Act I שיצא בשנת 2018.<ref></ref> קרפנטר כתבה והקליטה את השירים מ-2017 עד 2019, במקביל להקלטת האלבום הראשון. קרפנטר התכוונה במקור להוציא את האלבום לצד Act I כאלבום מלא בשם Singular, עם זאת, קרפנטר פיצלה את האלבום בגלל הבדלים בתוכן השירים.<ref></ref><ref name=":0"></ref>

האלבום קודם על ידי הוצאה של שלושה סינגלים "Pushing 20", "Exhale" ו-"In My Bed" וכן סינגל שיווקי אחד, "I'm Fakin". בנוסף, האלבום כולל שיתוף פעולה עם הראפרית האמריקאית סוויטי.

האלבום זכה לביקורות חיוביות ממבקרי מוזיקה, ובאופן מסחרי האלבום הגיע למקום ה-138 במצעד הבילבורד 200, והפך להישג הנמוך ביותר שלה במצעד.

== רקע והוצאה ==
ב-2 ביוני 2018, קרפנטר הכריזה רשמית על אלבום האולפן השלישי שלה Singular, וכי הוא מתוכנן לצאת בחורף 2018.<ref></ref> ב-22 באוקטובר 2018, קרפנטר הודיעה שהאלבום ישוחרר בשני חלקים כשהחלק הראשון יצא ב-9 בנובמבר 2018, והחלק השני "יגיע בקרוב".<ref></ref> לאחר פרסום החלק הראשון, קרפנטר חשפה כי החלק השני ישוחרר בתחילת 2019.<ref></ref> ב-30 בדצמבר 2018, קרפנטר ערכה סיכום של שנת 2018 באינסטגרם שבו היא השמיעה קטע של שיר מהאלבום, שהתגלה מאוחר יותר כשיר "Take Off All Your Cool".

ב-2 במרץ 2019, קרפנטר ביצעה שני שירים חדשים מהאלבום: "Pushing 20" ו-"Exhale" במופע הפתיחה של סיבוב ההופעות שלה באורלנדו, פלורידה. היא גם ביצעה את השירים לאורך סיבוב ההופעות. ב-3 במאי 2019, קרפנטר שינתה את חשבון אינסטגרם "Singular: Act I" ל"Singular: Act II".<ref></ref> זה קרה במקביל ליציאת "Exhale".

ב-4 ביוני 2019, קרפנטר חשפה את עטיפת האלבום. מאוחר יותר באותו יום, קרפנטר הכריזה רשמית על האלבום באמצעות חשבונות המדיה החברתית שלה ושתאריך השחרור הוא ב-19 ביולי 2019. קרפנטר חשפה את רשימת השירים למחרת.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומי סברינה קרפנטר
קטגוריה:אלבומי המשך
קטגוריה:אלבומים באנגלית
קטגוריה:אלבומי פופ
קטגוריה:אלבומי חברת הוליווד רקורדס
פרפאפיו

פרפאפיו (שם מדעי: Parapapio; מיוונית עתיקה: "ליד בבון") הוא סוג נכחד של קוף דמוי-בבון שהתקיים במשך הפליוקן עד הפליסטוקן של אפריקה שלפני 3.6 עד 0.781 מיליון שנה מזמננו. הסוג הוגדר ב-1937 בידי החוקר תומאס רופרט ג'ונס , על סמך ממצאים מאתיופיה, קניה ודרום אפריקה.

בסוג זה נכללים 4 מינים, אשר מובחנים בעיקר על פי מבנה גודל הטוחנות שלהם. עם זאת מספר חוקרים רואים בכך הוכחות לדו-צורתיות זוויגית ולא הוכחה למין חדש.

הפרפאפיו היה קרוב לבבון במראהו אך היה בעל הבדלים במבנה הגולגולת שלו שהייתה קלה וקצרה יותר עם לסתות חסרות עיטורים וקצרה יחסית והיה גם בעל דו-צורתיות זוויגית קלה יחסית.

==קישורים חיצוניים==

==הערות שוליים==

קטגוריה:בעלי חיים שתוארו ב-1937
קטגוריה:גנונים
קטגוריה:יונקים שחיו בפליסטוקן באפריקה
קטגוריה:פרימטים שחיו בפליסטוקן
יחסי אוסטרליה–בהוטן

יחסי אוסטרליה–בהוטן הם יחסי החוץ בין הקהילייה של אוסטרליה לממלכת בהוטן.

== סקירה כללית ==
אוסטרליה ובהוטן נהנות מזה זמן רב מיחסים חמים וידידותיים, לפני כינון היחסים הדיפלומטיים הרשמיים ב-14 בספטמבר 2002. היחסים בין המדינות החלו בשנת 1962, כאשר בהוטן רק יצאה מהבידוד שכפתה על עצמה והחלה לתקשר עם שאר העולם. תמיכתה של אוסטרליה באותה תקופה הייתה מכרעת בכך שבהוטן התקבלה כחברה בתוכנית קולומבו. לאחר מכן, אוסטרליה הייתה בין המדינות הראשונות שתמכו וקיבלו בברכה את חברותה של בהוטן באו"ם ב-1971. הנציב העליון של אוסטרליה להודו, הממוקם בניו דלהי מוסמך בבהוטן, בעוד ששגריר בהוטן בבנגקוק מוסמך באוסטרליה. אוסטרליה ובהוטן קיימו שיחות בכירים בכירים בינואר 2012 בבהוטן. שיחות אלו מאפשרות לאוסטרליה ובהוטן להחליף דעות על התפתחויות פוליטיות וכלכליות במדינותיהן ובאזור, ולחפש הזדמנויות להמשך פיתוח הקשר הבילטרלי.

באוקטובר 2016, ראש ממשלת בהוטן, LyonchhenTshering Tobgay, ביקר באוסטרליה ונפגש עם ראש ממשלת אוסטרליה, מלקולם טרנבול, בקנברה. זה היה הביקור הראשון באוסטרליה של ראש ממשלת בהוטן. בשנת 2021 פתחה בהוטן שגרירות בקנברה, לאחר שקודם לכן הייתה מיוצגת באמצעות שגרירותה בבנגקוק, תאילנד. בספטמבר 2022 חגגו שתי המדינות 20 שנה לכינון היחסים הדיפלומטיים.

== יחסים כלכליים ==
לאוסטרליה יש קשרי סחר והשקעות צנועים עם בהוטן, בעיקר בתחומי החינוך והמיומנויות.

== הגירה ==
לפי מפקד האוכלוסין של 2016, 5,953 אוסטרלים דיווחו על מקום הולדתם בתור בהוטן, עלייה מ-63 שנרשמו במפקד 2001. רבים הם פליטים בהוטנים, שהגיעו לאוסטרליה מאז 2008 במסגרת תוכנית היישוב ההומניטרי.

==נציגויות דיפלומטיות==
* אוסטרליה מיוצגת בבהוטן על ידי הנציב העליון שלה בניו דלהי, הודו.
* בהוטן מחזיקה באוסטרליה שגרירות בקנברה וקונסוליה כללית בסידני.

==קישורים חיצוניים==

* [https://www.dfat.gov.au/geo/bhutan/bhutan-country-brief יחסי אוסטרליה–בהוטן] באתר משרד החוץ האוסטרלי

==הערות שוליים==
גורגופיתקוס

גורגופיתקוס (שם מדעי: Gorgopithecus; מיוונית עתיקה: "קוף עז") הוא סוג נכחד של קוף דמוי-בבון שחי במשך הפליוקן עד הפליסטוקן של אפריקה שלפני 5.332 עד 0.012 מיליון שנה מזמננו. הסוג הוגדר בידי החוקרים רוברט ברום (Robert Broom) ו-ג'.ט. רובינסון (J. T. Robinson) ב-1940. הסוג מכיל מין יחיד - Gorgopithecus major.

פרימט זה התגלה במערות מכילות מרבצי מאובנים בחפירות ב-"Kromdraai" ו-"Swartkrans" בדרום אפריקה וכן בערוץ אולדובאי שבטנזניה שגילו היה בן 1.8 מיליון שנה. באזורים אלה התגלו גם הומיניניים קדומים כמו הפרנתרופוס וכמה מינים קדומים בסוג אדם.

הגורגופיתקוס היה דומה לבבונים החיים, אך היה גדול מעט יותר, עם משקל כללי של 37 ק"ג ומעלה, בהתבסס על השיניים שנמצאו והוא הכיל דו-צורתיות זוויגית כמו הבבונים הקיימים, כשהזכרים היו גדולים יותר. היו לו לסתות מוארכות כפני כלב ובתוכם ניבים ארוכים דמויי-פיגיונות. מבנה הלסת שלו היה קצר יחסית לבבונים והיה חסר פסגות עצם לאורך האף.

מדידה של מבנה השיניים השונות מרמזת שהיה אוכל כל, אך ניתוח ממצאי שיניים מדרום אפריקה מראה שלעיתים התבסס על עלים.

==קישורים חיצוניים==

==הערות שוליים==

קטגוריה:טקסונים שתוארו בידי רוברט ברום
קטגוריה:בעלי חיים שתוארו ב-1940
קטגוריה:גנונים
קטגוריה:יונקים שחיו בפליוקן באפריקה
קטגוריה:יונקים שחיו בפליסטוקן באפריקה
קטגוריה:מגה-פאונה של הפליסטוקן באפריקה
קטגוריה:פרימטים שחיו בפליוקן
קטגוריה:פרימטים שחיו בפליסטוקן
הירקאטה

הירקאטה (ביפנית: 枚方市) היא עיר בצפון-מזרח מחוז אוסקה שביפן. בשנת 2021 אוכלוסיית העיר הוערכה בכ-397,000 תושבים החיים ב-183,000 משקי בית. צפיפות האוכלוסין הוערכה בכ-6,100 נפש לקמ"ר על שטח המתפרס על כ-65 קילומטרים רבועים.

== היסטוריה ==

הירקאטה הוקמה עם הקמת מערכת העיריות המודרנית ב-1 באפריל 1889. הירקאטה הועלתה למעמד עירייה ב-1 באוגוסט 1947. ב-1 באפריל 2001 הוגדרה היראקאטה כעיר מיוחדת וב-1 באפריל 2014 הפכה הירקאטה לעיר ליבה עם אוטונומיה מקומית מוגברת.

== דמוגרפיה ==
לפי מפקדי האוכלוסין היפניים<ref>[https://www.citypopulation.de/php/japan-osaka.php Hirakata population statistics]</ref>, אוכלוסיית הירקאטה עלתה במהירות בשנות ה-60 וה-70 של המאה ה-20, ומאז פחות מהר:
* 1920 - 23,714
* 1930 - 27,878
* 1940 - 39,306
* 1950 - 52,817
* 1960 - 80,312
* 1970 - 217,369
* 1980 - 353,358
* 1990 - 390,788
* 2000 - 402,563
* 2010 - 407,997

== ממשל ==
הירקאטה מנוהלת באמצעות מודל ראש עיר-מועצה עם ראש עיר שנבחר ישירות על ידי התושבים ומועצת עיר בת 32 חברים. מבחינה לאומית, העיר היא חלק מהמחוז ה-11 של אוסקה של בית הנבחרים בפרלמנט היפני.

== כלכלה ==
התעשיות המודרניות הראשונות בעיר היו תעשיית התחמושת שסיפקה נשק לצבא היפני הקיסרי וכן תעשיית טקסטיל אזרחית ענפה. לאחר מלחמת העולם השנייה, מפעלי התחמושת פורקו הפכו לפארקי תעשייה, או למתחמי דיור ציבוריים. תעשיית הטקסטיל והביגוד נשארה מפותחת כפי שהייתה טרם המלחמה.

== ערים תאומות ==
* 
* 

==קישורים חיצוניים==

* 

* 

== הערות שוליים ==

קטגוריה:ציטוט עם תסריט בשפה זרה (יפנית)
קטגוריה:יפן: ערים
קטגוריה:יישובים שהוקמו ב-1947
תאו אנתיקוס

תאו אנתיקוס (שם מדעי: Syncerus antiquus) הוא מין נכחד של בקר שהיה קרוב לתאו האפריקני והוא התקיים במשך סוף הפליסטוקן עד להולוקן באפריקה. המאובנים שלו התגלו בצפון אלג'יריה ותוארו בידי החוקר הצרפתי גאורגס לואיס דוורנוי ב-1851 ותחילה נחשב למין של תאו הקרוב לתאו המים והתאו האסייתי. בהמשך הוחלט להעבירו לסוג פלוראוביס ומספר חוקרים העבירו אותו בהמשך לסוג סינצרוס.

תאו זה היה מהגדולים שבבני קבוצת הפרים שחיו באפריקה, והוא עלה על משקל של 1,200 עד 2,000 ק"ג אצל הזכרים הגדולים ביותר. בדומה לתאואים החיים הוא הכיל דו-צורתיות זוויגית בולטת לטובת הזכרים. לתאו זה היה מבנה קרניים מסיביות וכבדות שיכלו להגיע לאורך 3 מטרים מקצה לקצה. מבנה הקרניים דומה יחסית לזה של התאו האסייתי והוא נועד לעזור למלחמה על נקבות.

תאו זה התקיים בצפון אפריקה בין הפליסטוקן להולוקן שלפני 12,000 עד 4,000 שנה מזמננו. עדויות על כך שהגיע להולוקן לקוחות ממאובנים אפשריים וכן מכמה אמנויות סלע שיצרו ראשוני הברברים. ואולם כמה חוקרים טוענים שעדויות אלה שייכות למעשה לשורי בר או לפרים מבויתים. ככל הנראה הביזון נכחד עקב ציד אנושי, שינויי אקלים גדולים או שילוב של שני הסיבות.

==קישורים חיצוניים==

==הערות שוליים==

קטגוריה:בעלי חיים שתוארו ב-1851
קטגוריה:טקסונים שתוארו בידי גאורגס לואיס דוורנוי
קטגוריה:בקר
קטגוריה:פרים פרהיסטוריים
קטגוריה:מגה-פאונה של הפליסטוקן באפריקה
קטגוריה:יונקים שחיו בפליסטוקן באפריקה
קטגוריה:יונקים שנכחדו בהולוקן
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1851
סינצרוס

סינצרוס (שם מדעי: Syncerus; מילולית: "Syn" = יחד (ביוונית); "keras" = קרן (ביוונית), כלומר: "קרן מאוחה") הוא סוג של בקר ממוצא אפריקני הכולל כיום מין אחד - תאו אפריקני החי כיום לאורך אפריקה שמדרום לסהרה בעוד שני מינים נוספים נכחדו, גם הם מאפריקה. הסוג התפתח החל מהפליוקן שלפני 3 מיליון שנה מזמננו.

סוג זה דומה מאוד לסוג תאו ובעבר אף היה כלול בו, אך מבנה הקרניים של תאואים אלה בעל עיקול המפתחת כלפי מעלה מהבסיס ולא ממשיך בצורה ישרה כמו אצל התאואים האסייתים. הקרניים גם קצרות בהרבה.

תאואים אלה נעים במשקל של מעל 1 טון והם מבין הגדולים שבחיות אפריקה, כשהם מפגינים דו-צורתיות זוויגית לטובת הזכרים.

==מינים==
*מין תאו אפריקני (Syncerus caffer)
***תת-מין תאו הכף (Syncerus caffer caffer)
***תת-מין תאו היער (Syncerus caffer nanus)
***תת-מין תאו סודאני (Syncerus caffer brachyceros)
***תת-מין תאו הנילוס (Syncerus caffer aequinoctialis) - שנוי במחלוקת
***תת-מין תאו ההרים (Syncerus caffer mathewsi) - שנוי במחלוקת
*מין תאו אקואלוטוס (Syncerus acoelotus) - נכחד
*מין תאו אנתיקוס (Syncerus antiquus) - נכחד. בעבר נחשב לפלוראוביס.

== קישורים חיצוניים ==

קטגוריה:בעלי חיים שתוארו ב-1847
קטגוריה:טקסונים שתוארו בידי בריאן הוטון הודג'סון
קטגוריה:בקר
קטגוריה:טקסונים קיימים שהתפתחו בפליוקן
קווגוצ'י

קווגוצ'י (ביפנית: 川口市) היא עיר במחוז סאיטאמה שביפן. בשנת 2021 אוכלוסיית העיר הוערכה ב-607,000 תושבים החיים ב-293,000 משקי בית. הצפיפות היא 9,800 נפש לקמ"ר ושטח העיר הוא כמעט 62 קילומטרים רבועים.

== היסטוריה ==
קווגוצ'י הוקמה ב-1 באפריל 1889 כחלק מהקמת מערכת העיריות המודרנית. קווגוצ'י הוגדרה כעיירה ב-1 באפריל 1933 לאחר מיזוגה עם מספר כפרים סמוכים.

לאורך ההיסטוריה קווגוצ'י חוותה אסונות רבים ובהם שיטפונות, רעידת אדמה ומלחמה. נהר ארקאווה הציף את קווגוצ'י אינספור פעמים והרס את החקלאות, מה שהביא לרעב. כמו כן, רעידת האדמה הגדולה בקאנטו בשנת 1923 גרמה נזק למבנים בקווגוצ'י, והרגה 99 בני אדם.

כיום אוכלוסיית קווגוצ'י ממשיכה לגדול, ונבנים בה בנייני דירות גבוהים רבים סביב תחנות הרכבת. ב-1 באפריל 2001, קווגוצ'י הוגדרה כעיר מיוחדת, עם אוטונומיה מקומית מוגברת.

== דמוגרפיה ==
נכון ל-1 במאי 2010, מספר התושבים בקווגוצ'י עמד על כ-516,409 תושבים - מתוכם 20,808 תושבים זרים. לאורך השנים חלה עלייה הדרגתית במספר התושבים שאינם יפנים המתגוררים בעיר וזאת לאור המיקום הנוח שבסמוך לטוקיו ושכר הדירה הנמוך יחסית. כיום אוכלוסיית הזרים מורכבת בעיקר מסיניים, קוריאנים ופיליפיניים.<ref></ref>

קווגוצ'י היא פרטטר טיפוסי של מטרופולין טוקיו. קצב גידול האוכלוסייה ירד באמצע שנות ה-90, אך האץ שוב מאז. הילודה בעיר ירדה (כפי שקרה ביפן כולה), אך אחוז המבוגרים בה נמוך מעט לעומת שאר ערי יפן.

התפתחות האוכלוסייה כדהלן:
* 1933 – 45,573
* 1945 – 97,709
* 1955 – 130,545
* 1965 – 231,193
* 1975 – 335,864
* 1980 – 373,123
* 1990 – 433,262
* 2000 – 455,886
* 2010 – 500,598
* 2015 – 592,602

== ממשל ==
קווגוצ'י מנוהלת באמצעות מודל ראש עיר-מועצה עם ראש עיר שנבחר ישירות על ידי התושבים ומועצה בת 42 חברים. העיר מיוצגת באמצעות שבעה חברים באספת מחוז סאיטאמה.

== קישורים חיצוניים ==

* 

* 

== הערות שוליים ==

קטגוריה:יפן: ערים
קטגוריה:יישובים שהוקמו ב-1933
פיגוע הירי בצומת בני נעים (2000)

הפיגוע בצומת בני נעים היה פיגוע ירי שאירע ב-8 בדצמבר 2000 בצומת בני נעים שבדרום הר חברון סמוך לקריית ארבע. בפיגוע נהרג נהג ההסעות אליהו בן עמי ואחת המורות שהסיע, רינה דידובסקי.

== הפיגוע ==
ביום שישי, 8 בדצמבר 2000, כחודשיים לאחר לפרוץ האינתיפאדה השנייה, הסיע אליהו בן עמי מעתניאל, נהג הסעות במקצועו, מספר מורים לבית הספר בקריית ארבע. בצומת בני נעים, עקפה מכונית פלסטינית את רכבו, והמחבל וואל אל-ג'עברי החל לירות לעברו. מהיריות נפגע בן עמי, ואחת המורות שנסעו ברכב, רינה דידובסקי מבית חגי, נהרגה. בן עמי פונה לבית החולים הדסה עין כרם שבירושלים, שם נקבע מותו.<ref></ref>

המחבל וואל אל ג'עברי נידון לשני מאסרי עולם אך שוחרר בעסקת שליט וגורש לעזה.<ref>[https://www.hakolhayehudi.co.il/item/security/פיגוע_בחברון__פצועים_אנוש_בינוני באתר] הקול היהודי.</ref> אחיו ביצע את הפיגוע ליד גבעת האבות בו נרצח אדם אחד וארבעה נפצעו, בהם אחד באורח קשה.

אליהו בן עמי היה מחותנו של הרב מיכאל מרק שנהרג בפיגוע ב-2016.

== ראו גם ==
* פיגוע הירי בצומת בני נעים (2010)

== קישורים חיצוניים ==
* 

== הערות שוליים ==

קטגוריה:האינתיפאדה השנייה
קטגוריה:פיגועים באינתיפאדה השנייה
קטגוריה:הסכסוך הישראלי-פלסטיני בחברון
בני נעים
בני נעים
בני נעים
בני נעים
אנטוניו סילבה

אנטוניו ז'ואאו פריירה אלבקרקי טבארש סילבה (בפורטוגזית: António João Pereira Albuquerque Tavares Silva; נולד ב-30 באוקטובר 2003 בוויזאו שבפורטוגל) הוא כדורגלן פורטוגזי המשחק בעמדת הבלם בקבוצת בנפיקה ליסבון מליגת העל הפורטוגלית ובנבחרת פורטוגל.

== קריירת מועדונים ==
סילבה גדל במחלקת הנוער של בנפיקה ליסבון. ב-27 באוגוסט ערך את הופעת הבכורה שלו בקבוצה הראשונה של המועדון, בניצחון 3-0 על בואבישטה במסגרת המחזור הרביעי בליגת העל הפורטוגלית לעונת 2022/2023. ב-25 באוקטובר הבקיע את שער הבכורה שלו במועדון, בניצחון 4-3 על יובנטוס במסגרת שלב הבתים של ליגת האלופות לעונת 2022/2023. ב-6 בנובמבר הבקיע את שערי הבכורה שלו בליגה, בניצחון 5-1 על אשטוריל במסגרת המחזור ה-12 בליגה.

== קריירה בינלאומית ==
נכלל בסגל נבחרת פורטוגל לטורניר מונדיאל 2022, על-אף שלא ערך הופעות במדי הנבחרת עד למועד הזימון.

ב-17 בנובמבר 2022 ערך סילבה את הופעת הבכורה שלו בנבחרת פורטוגל, בניצחון 4-0 על נבחרת ניגריה במשחק ידידות לקראת מונדיאל 2022.

נכלל בסגל נבחרת פורטוגל לטורניר יורו 2024.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:כדורגלני בנפיקה ליסבון
קטגוריה:כדורגלני נבחרת פורטוגל
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פורטוגזים שנולדו ב-2003
גונסאלו אינסיו

גונסאלו ברנרדו אינסיו (בפורטוגזית: Gonçalo Bernardo Inácio; נולד ב-25 באוגוסט 2001 באלמדה שבפורטוגל) הוא כדורגלן פורטוגזי המשחק בעמדת הבלם בקבוצת ספורטינג ליסבון מליגת העל הפורטוגלית ובנבחרת פורטוגל.

== קריירת מועדונים ==
אינסיו גדל במחלקת הנוער של ספורטינג ליסבון. ב-28 באוקטובר 2020 ערך את הופעת הבכורה שלו בקבוצה הבוגרת של המועדון, בניצחון 1–3 על ז'יל ויסנטה במסגרת המחזור הראשון בליגת העל הפורטוגלית לעונת 2020/2021. בשתי העונות הראשונות שלו בקבוצה הבוגרת של המועדון ערך 48 הופעות ליגה, בהן הבקיע חמישה שערים.

== קריירה בינלאומית ==
ב-23 במרץ 2023 ערך אינסיו את הופעת הבכורה שלו בנבחרת פורטוגל, בניצחון 0–4 על נבחרת ליכטנשטיין במסגרת מוקדמות יורו 2024.

נכלל בסגל נבחרת פורטוגל לטורניר יורו 2024.

== תארים ==
;ספורטינג ליסבון
* אליפות פורטוגל (1): 2020/2021
* גביע הליגה הפורטוגלית (2): 2020/2021, 2021/2022
* הסופר קאפ הפורטוגלי (1): 2021

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני נבחרת פורטוגל
קטגוריה:כדורגלני יורו 2024
קטגוריה:פורטוגזים שנולדו ב-2001
טיאגו ג'אלו

טיאגו עמנואל אמבאלו ג'אלו (בפורטוגזית: Tiago Emanuel Embaló Djaló; נולד ב-9 באפריל 2000 באמדורה שבפורטוגל) הוא כדורגלן פורטוגזי המשחק בעמדת הבלם ביובנטוס מהסרייה א'.

== קריירת מועדונים ==
ג'אלו גדל במחלקת הנוער של ספורטינג ליסבון. בעונת שיחק בקבוצת המילואים של המועדון במסגרת הליגה הפורטוגלית השנייה.

בחודש ינואר 2019 חתם ג'אלו במילאן מהסרייה א' לקראת תום חוזהו בספורטינג ליסבון.

ב-1 באוגוסט 2019, מבלי שערך הופעה אחת במילאן, חתם ג'אלו על חוזה לחמש עונות בליל מליגת העל הצרפתית. ב-11 באוגוסט ערך את הופעת הבכורה שלו במועדון, בניצחון 1–2 על נאנט במסגרת המחזור הראשון בליגה לעונת 2019/2020. הוא זכה עם ליל באליפות צרפת בעונת 2020/2021.

ב-22 בינואר 2024 חתם ג'אלו על חוזה לשנתיים וחצי ביובנטוס מהסרייה א'. <ref></ref>

== תארים ==
;ליל
* אליפות צרפת (1): 2020/2021
* גביע האלופות הצרפתי (1): 2021

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:אמדורה: כדורגלנים
קטגוריה:כדורגלני מילאן
קטגוריה:כדורגלני ליל
קטגוריה:ספורטאים פורטוגזים באיטליה
קטגוריה:ספורטאים פורטוגזים בצרפת
קטגוריה:פורטוגזים שנולדו ב-2000
קטגוריה:כדורגלני יובנטוס
ויטור אוליביירה

ויטור מנואל קרבאליו אוליביירה (בפורטוגזית: Vítor Manuel Carvalho Oliveira; נולד ב-15 במרץ 2000 בקבסייראס דה בסטו שבפורטוגל), הידוע בכינוי ויטיניה (בפורטוגזית: Vitinha), הוא כדורגלן פורטוגזי המשחק בעמדת החלוץ בגנואה מהסרייה א' בהשאלה מאולימפיק מרסיי.

== קריירת מועדונים ==
=== ספורטינג בראגה ===
ויטיניה גדל במחלקות הנוער של קאסה בנפיקה, אז'יאס אלביטה וספורטינג בראגה. ב-18 בינואר 2021 חתם ויטיניה על חוזה מקצעוני ראשון בבראגה ל-3.5 שנים ב-28 בפברואר 2021 ערך את הופעת הבכורה שלו בקבוצה הראשונה של המועדון, בניצחון 2–1 על נסיונל מדיירה במסגרת המחזור ה-21 בעונת 2020/2021 בליגת העל הפורטוגלית. זו הייתה הופעתו היחידה בליגה באותה עונה, אך הוא היה חלק מהקבוצה שזכתה בגביע באותה עונה כשהופיע פעם אחת במסגרת הגביע. ואת רב המשך העונה הוא העביר בקבוצת המילואים של המועדון.

את הגול הראשון שלו במדי הקבוצה הבכירה הוא כבש רק בעונה שלאחר מכן ב-25 באוקטובר של אותה שנה, בניצחון 1–0 על ז'יל ויסנטה. חודש לאחר מכן כבש ויטיניה רביעייה בניצחון 6–0 של בראגה על סנטה קלרה במסגרת הגביע. ואת העונה הראשונה המלאה שלו בקבוצה הראשונה הוא סיים עם 7 שערים ב-24 הופעות בליגה ועם 14 שערים ב-38 הופעות הכוללות גם 9 הופעות במדי הקבוצה בליגה האירופית ושער אחד בניצחון 2–0 על מונקו במסגרת שמינית הגמר. בעונת 2022/2023 הוא כבר הפך לבורג מרכזי בקבוצה, הוא כבש שלושער בתיקו 3–3 של בראגה עם סן-ז'ילואז הבלגית בליגה האירופית וסיים כמלך השערים של שלב הבתים עם 4 שערים יחד עם סנטיאגו חימנס מפיינורד. בליגה הוא כבש 7 שערים ב-17 מחזורים, עד ינואר, מה שתפס את תשומת ליבם של מועדונים ברחבי אירופה.

=== אולימפיק מרסיי ===
ב-31 בינואר 2023 חתם ויטניה על חוזה ל-4.5 שנים תמורת 32 מיליון אירו באולימפיק מרסיי מהליג 1 הצרפתית. בכך שבר את סכום השיא בו מכרה בראגה שחקן כשעבר את פרנסיסקו טרינקאו שנמכר לברצלונה בדיוק 3 שנים מוקדם יותר תמורת 31 מיליון אירו. ב-5 בפברואר 2023 ערך ויטניה את הופעת הבכורה שלו במדי מרסיי בהפסד 1–3 לניס במסגרת המחזור ה-22 בליגה הצרפתית. את שער הבכורה שלו כבש ויטינה ב-16 באפריל כאשר כבש צמד בניצחון 3–1 על טרואה. וסיים את העונה עם שני שערים ב-14 הופעות בליגה. בעונה שלאחר מכן עונת 2023/2024 כבש ויטיניה 3 שערים ב-18 הופעות ועוד שער אחד בליגה האירופית עד סוף ינואר.

ב-1 בפברואר 2024, עבר ויטיניה בהשאלה לגנואה מהסרייה א'. יומיים לאחר מכן, הוא ערך את הבכורה שלו בקבוצה בתיקו 0–0 עם אמפולי.

== תארים ==
;ספורטינג בראגה
* הגביע הפורטוגלי (1): 2020/2021

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:כדורגלני ספורטינג בראגה
קטגוריה:פורטוגזים שנולדו ב-2000
ז'ואאו פלהיניה

ז'ואאו מריה לובו אלבש פלהיניה גונסלבש (בפורטוגזית: João Maria Lobo Alves Palhinha Gonçalves; נולד ב-9 ביולי 1995 בליסבון שבפורטוגל) הוא כדורגלן פורטוגזי המשחק בעמדת הקשר האחורי בקבוצת באיירן מינכן מהבונדסליגה ובנבחרת פורטוגל.

== קריירת מועדונים ==
פלהיניה גדל במחלקות הנוער של אלטה דה ליסבון, סקבננסה וספורטינג ליסבון. הוא החל את הקריירה המקצוענית שלו בקבוצה הבוגרת של ספורטינג ליסבון במסגרת ליגת העל הפורטוגלית, ממנה הושאל למוריירנסה, בלננסש וספורטינג בראגה מליגת העל הפורטוגלית.

ב-4 ביולי 2022 חתם פלהיניה על חוזה לחמש עונות בפולהאם מהפרמייר ליג. ב-6 באוגוסט ערך את הופעת הבכורה שלו במועדון, בתיקו 2-2 נגד ליברפול במסגרת המחזור הראשון בליגה לעונת 2022/2023. ב-20 באוגוסט הבקיע את שער הבכורה שלו במועדון, בניצחון 3-2 על ברנטפורד במסגרת המחזור השלישי בליגה.

ב-11 ביולי 2024 חתם פלהיניה על חוזה ל-4 שנים בבאיירן מינכן מהבונדסליגה.<ref></ref>

== קריירה בינלאומית ==
ב-24 במרץ 2021 ערך פלהיניה את הופעת הבכורה שלו בנבחרת פורטוגל, בניצחון 1-0 על נבחרת אזרבייג'ן במסגרת מוקדמות מונדיאל 2022. ב-30 במרץ הבקיע את שער הבכורה שלו בנבחרת, בניצחון 3-1 על נבחרת לוקסמבורג במסגרת מוקדמות מונדיאל 2022.

הוא היה חלק מסגל נבחרת פורטוגל לטורניר יורו 2020 בשנת , וערך שתי הופעות בטורניר.

נכלל בסגל נבחרת פורטוגל לטורניר מונדיאל 2022.

נכלל בסגל נבחרת פורטוגל לטורניר יורו 2024.

== תארים ==
;ספורטינג בראגה
* גביע הליגה הפורטוגלית (1): 2019/2020

;ספורטינג ליסבון
* אליפות פורטוגל (1): 2020/2021
* גביע הליגה הפורטוגלית (2): 2020/2021, 2021/2022
* הסופר קאפ הפורטוגלי (1): 2021

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:ליסבון: כדורגלנים
קטגוריה:כדורגלני ספורטינג ליסבון
קטגוריה:כדורגלני מוריירנסה
קטגוריה:כדורגלני בלננסש
קטגוריה:כדורגלני ספורטינג בראגה
קטגוריה:כדורגלני פולהאם
קטגוריה:כדורגלני באיירן מינכן
קטגוריה:כדורגלני נבחרת פורטוגל
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פורטוגזים שנולדו ב-1995
לוקה נץ

לוקה נץ (בגרמנית: Luca Netz; נולד ב-15 במאי 2003 בברלין שבגרמניה) הוא כדורגלן גרמני המשחק בעמדת המגן השמאלי בקבוצת בורוסיה מנשנגלדבך מהבונדסליגה.

== קריירת מועדונים ==
נץ גדל במחלקת הנוער של הרטה ברלין. ב-2 בינואר 2021 ערך את הופעת הבכורה שלו בקבוצה הבוגרת של המועדון, בניצחון 0–3 על שאלקה 04 במסגרת המחזור ה-14 בבונדסליגה לעונת 2020/2021. ב-13 בפברואר הבקיע את שערו היחיד במועדון, בתיקו 1-1 נגד שטוטגרט במסגרת המחזור ה-21 בליגה. בסך הכל ערך 11 הופעות ליגה במדי המועדון, בהן הבקיע שער אחד.

ב-6 באוגוסט 2021 חתם נץ בבורוסיה מנשנגלדבך מהבונדסליגה. ב-21 באוגוסט ערך את הופעת הבכורה שלו במועדון, בהפסד 0–4 לבאייר לברקוזן במסגרת המחזור השני בליגה לעונת 2021/2022.

== קריירה בינלאומית ==
נץ הוא חלק מסגל נבחרת גרמניה עד גיל 21.

== קישורים חיצוניים ==

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני הרטה ברלין
קטגוריה:כדורגלני בורוסיה מנשנגלדבך
קטגוריה:גרמנים שנולדו ב-2003
The Little Mermaid (פסקול)

The Little Mermaid: Original Walt Disney Records Soundtrack הוא הפסקול לסרט ההנפשה של חברת וולט דיסני משנת 1989, "בת הים הקטנה".

== רשימת רצועות ==

== גרסה עברית ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!עותקים
|-
!קנדה (Music Canada)<ref></ref>
|פלטינה 3×
|300,000
|-
!גרמניה (BVMI)<ref></ref>
|פלטינה
|500,000
|-
!הממלכה המאוחדת (BPI)<ref></ref>
<small>מכירות מאז 1992</small>
|זהב
|100,000
|-
!ארצות הברית (RIAA)<ref></ref>
|פלטינה 6×
|6,000,000
|}

== קישורים חיצוניים ==

== הערות שוליים ==

קטגוריה:פסקולים מ-1989
קטגוריה:בת הים הקטנה של דיסני
קטגוריה:פסקולי סרטי אנימציה של דיסני
קטגוריה:אלבומים שהופקו על ידי אלן מנקן
קטגוריה:פסקולי וולט דיסני רקורדס
הרדמה ספינלית

הרדמה ספינלית
הרדמה ספינלית היא סוג הרדמה אזורית, במהלכה מזריקים חומרי אלחוש בתוך נוזל המוח והשדרה.

החלל הספינלי גם נקרא החלל התת-עכבישי שבו נמצא הנוזל המוח והשדרה שמקיף את חוט השדרה.

== מהלך ההחדרה ==
המטופל יכול לשבת על המיטה, או לשכוב על צדו עם ברכיים כפופות. זריקה קטנה של הרדמה מקומית מונחת באתר ההזרקה הספינלית תחת העור.

במהלך ההחדרה, המחט עוברת דרך:
* עור
* שומן תת-עורי
* הרצועה הסופרספינוסית
* הרצועה הבין-שדרתית
* ליגמנטום פלבום
* החלל האפידורלי
* הקרום הקשה
* הקרום העכבישי

יש מספר סוגים של מחטים בשימוש. יש למטח Quincke קצה חד, והנוזל יוצא מקודקוד המטח. קצה המטח Whitacre זה יותר מעוגל, והנוזל יוצא מהצד של המחט. המחט Sprotte, כמו המחט Whitacre נקרא מטח עיפרון. יש בו פתח צדי ארוך.

== תרופות בשביל ההרדמה הספינלית ==
באופן כלל ההרדמה ספינלית משתמש בחומרים ההרדמה מקומים כמו בופיווקאין. גם משתמשים באופיואידים (כמו פנטניל) כתרופות נוספות.

== היסטוריה ==
בשנת 1898 ביצע המנתח הגרמני אוגוסט בייר ניסויים הראשונים בהזרקה ספינלית לצורכי ההרדמה. הוא הזריק קוקאין בחלל הספינלית של עובד בן 34 שנים.

== יתרונות וחסרונות של התהליך ==
להרדמה ספינלית יש השפעה מהירה מאוד. אובדן התחושה הזה אינטנסיבי בהשוואה להרדמה אפידורלית. עם זאת, הניקוב בקרום הקשה יכול להוביל לכאב ראש חמור. סיכון זה מופחת על ידי שימוש במחטים עדינות מאוד.

==קישורים חיצוניים==

==הערות שוליים==

קטגוריה:הרדמה
קרלו גמבינו

קרלו גמבינו (באנגלית: Carlo Gambino; 24 באוגוסט 1902 - 15 באוקטובר 1976) אשר נודע בכינוי "דון קרלו", היה מאפיונר אמריקני ממוצא סיציליאני אשר הנהיג את משפחת גמבינו. לאחר מותו של ויטו ג'נובזה ב-1959, שלט גמבינו בוועדת המאפיה האמריקנית עד מותו ב-1976.

==ביוגרפיה==
גמבינו נולד בפלרמו ב-24 באוגוסט 1902, למשפחה שהייתה מעורה במאפיה המקומית. היו לו שני אחים, שאחד מהם הצטרף לימים למשפחת גמבינו. ב-1921 הוא היגר לארצות הברית בצורה בלתי חוקית, והתגורר אצל בן דודו בניו יורק. הוא עבד בחברת הובלות שהייתה בבעלות משפחתו. ב-1932 הוא התחתן עם בת דודתו קתרין קסטלנו, ונולדו להם ארבעה ילדים.

זמן קצר לאחר הגעתו לארצות הברית, הצטרף גמבינו למשפחת מורלו אשר הונהגה בידי ג'וזפה מסרייה. ב-1930 הוא נעצר בלורנס, מסצ'וסטס, אולם שוחרר כעבור זמן קצר. כעבור חודש הוא נעצר בברוקטון באשמת גניבה, אולם לא התייצב בבית המשפט. הוצא כנגד צו מעצר והוא נלכד במנהטן. הוא שוחרר לאחר שהחזיר את הגניבה בסך 1,000 דולר.

בעקבות מלחמת הקסטלמארזים, התפרקה משפחת מורלו, וגמבינו עבר למשפחת מנג'נו. ב-1937 הוא נעצר בלואיסבורג וריצה כמעט 22 חודשי מאסר על העלמת מס שהייתה קשורה בעסקי המשפחה. ב-19 באפריל 1951 נעלם לפתע ראש המשפחה וינסנט מנג'נו ואחיו פיליפ נמצא מת. ההנחה הרווחת היא שגם וינסנט מנג'נו נרצח. החשוד המרכזי במעשה הוא אלברט אנסטסיה. סגנו של מנג'נו שהפך לעצמאי בפועל.

אנסטסיה הפך למנהיג משפחת מנג'נו, אולם גמבינו חפץ להחליף אותו. לשם כך, הוא כרית ברית עם ויטו ג'נובזה ועם וינסנט ג'יגנטה. ראשית, הם הם החליטו להיפטר מפרנק קוסטלו, בן בריתו של אנסטסיה. ב-2 במאי 1957 ג'יגנטה ירה בקוסטלו ופצע אותו קשה. הוא שרד, אולם נותר בפועל מחוץ למשחק. גמבינו הורה לג'ו פרופאצ'י לחסל את קוסטלו. פרופאצ'י בתורו העביר את המשימה לידי ג'וזף גאלו ("קרייזי גלו"). ב-25 באוקטובר נורה אנסטסיה במלון פארק שרתון במנהטן ונהרג.

בעקבות מותו של אנסטסיה השתלט גמבינו על משפחת מנג'נו, ושינה את שמה למשפחת גמבינו. כדי להגביר את הלגיטימיות שלהם, החליטו גמבינו וג'נובזה על כינוס ועידת פסגה של כל ראשי המאפיה בארצות הברית. הם ביקשו מסטפנו מגדינו (ששמר על נייטרליות במהלך כל מלחמות השליטה בניו יורק) לערוך את הוועידה בשטח שלו. ועידת אפאלאצ'ין הפכה לפיאסקו כשה-FBI פשט על הוועידה והמאפיונרים נאלצו להימלט בחרפה. חלק קטן מהם נתפס, אולם הרוב, ובכללם גמבינו, הצליחו להימלט.

ב-1959, עשה גמבינו יד אחת עם לאקי לוצ'יאנו כדי להפליל את ג'נובזה בעסקת סמים. ג'נובזה נעצר ונידון ל-15 שנות מאסר. הוא מת בכלא ב-1969. בעקבות מאסרו של ג'נובזה, הפך גמבינו למאפיונר החזק ביותר בניו יורק. מעמדו התחזק לאחר מותו של לוצ'יאנו מהתקף לב ב-1962.

גמבינו ראה בסחר בסמים עיסוק לא מכובד. העונש על בן משפחת גמבינו שעסק בסחר בסמים היה מוות. גמבינו הגדיל את השפעתו על ידי כך שהשיא את בנו תומאס, לפרנסס, בתו של טומי לוצ'זה. כבר ב-1953 החלה מחלקת ההגירה של ארצות הברית בהליכים לגירושו של גמבינו מהארץ, אולם הליכים אלו לא התקדמו בשל מצבו הבריאותי הרעוע של גמבינו. ב-23 במרץ 1970 הוא נעצר באשמת קשירת קשר לגניבת מכונית משוריינת שעליה 3 מיליון דולר. בית המשפט הורה לגרשו מהארץ לאלתר, אולם המשטרה לא הצליחה לקיים את הצו מכיוון שגמבינו לקה לפתע בהתקף לב.

מצבו הבריאותי של גמבינו נותר לא יציב עד מותו ב-15 באוקטובר 1976.

==קישורים חיצוניים==

* 
* 

==הערות שוליים==

קטגוריה:ניו יורק: אישים
קטגוריה:מאפיונרים אמריקאים
קטגוריה:מהגרים מאיטליה לארצות הברית
קטגוריה:פשע בניו יורק
קטגוריה:אמריקאים שנולדו ב-1902
קטגוריה:אמריקאים שנפטרו ב-1976
שגרירות ערב הסעודית באיראן

שגרירות ערב הסעודית באיראן (בפרסית: سفارت عربستان سعودی، تهران) הייתה הנציגות הדיפלומטית של ערב הסעודית באיראן, עד ינואר 2016, אז נותקו היחסים הדיפלומטיים הבילטרליים הישירים בין שתי הממשלות, בעקבות התקפת ההמון על השגרירות בינואר 2016.

== היסטוריה ==
לפני ינואר 2016, בראש המשלחת הדיפלומטית עמד חסן איברהם חמד אל-זויד, שגריר ממלכת ערב הסעודית בטהראן<ref>embassies.mofa.gov.sa [http://embassies.mofa.gov.sa/sites/Iran/EN/Pages/default.aspx Diplomatic Mission of the Kingdom of Saudi Arabia in Iran]</ref>.

בינואר 2016 הוציאה ערב הסעודית להורג 47 אנשים באשמות טרור, כולל את נימר א-נימר, שייח' סעודי שיעי בעל השפעה אשר קרא להפיכת המשטר הסעודי ("בדרכי שלום"). ההוצאה להורג גררה הפגנות אלימות באיראן. מפגינים זועמים באיראן הציתו את בנין שגרירות ערב הסעודית בטהראן, והתפרעו בנציגותה במשהד, בצפון איראן.

השגרירות הוצתה על ידי המון איראני עם בקבוק תבערה. השגרירות הייתה ריקה במהלך ההפגנות<ref name="nbc"></ref><ref name="CNN2"></ref>.

כוח אכיפת החוק של איראן הגיב להתפרעות ועצר 40 בני אדם במהלך התקרית<ref name="CNN2"></ref><ref></ref><ref></ref><ref name="cnn1"></ref>. יום לאחר מכן, שוב נערכו הפגנות של מאות איראנים בטהראן, והנשיא חסן רוחאני כינה את הנזק לשגרירות "בשום אופן לא מוצדק"<ref name="nbc"></ref>. משרד החוץ האיראני פנה לציבור להירגע ולכבד את החסינות הדיפלומטית<ref></ref>. ממשלת ערב הסעודית ניתקה את היחסים הדו-צדדיים בין שתי הממשלות בעקבות התקרית.

== ראו גם ==
* יחסי איראן–ערב הסעודית
* המתקפה על הנציגויות הדיפלומטיות הסעודיות באיראן

==קישורים חיצוניים==

== הערות שוליים ==

קטגוריה:יחסי איראן – ערב הסעודית
קטגוריה:טהראן: מבנים
ערב_הסעודית
נפתלי צבי וייס

הרב נפתלי צבי וייס (נולד בכ"ה באייר ה'תש"ח, 1948) הוא האדמו"ר מספינקא בארצות הברית, בורו פארק.

== ביוגרפיה ==
נולד לרב יעקב יוסף וייס, האדמו"ר מספינקא, ולפערל בת רבי אביש הורוביץ מקראלי. אביו התגורר בישראל ובארצות הברית לסירוגין, וניהל מוסדות חינוך הן בבני ברק והן בבורו פארק.

בחודש ניסן ה'תשמ"ח נפטר אביו, ועל פי צוואתו הוא מונה לממלא המקום באדמו"רות בבורו פארק. אחיו הגדול ממנו, הרב יצחק אייזיק וייס, נהרג כמה שנים לפני כן בתאונת דרכים.

למוסדות בראשותו כוללי אברכים, ישיבות ותלמוד תורה. כמו כן ישנם בתי מדרש שלו בבני ברק בראשות חתנו הרב אשר ישעיה אייכנשטיין, ובית המדרש "חקל יצחק" בלייקווד בראשות בנו הרב מאיר יצחק אייזיק וייס.

ב-2007 נעצר בלוס אנג'לס בחשד לעבירות מס, ונדון ל-24 חודשי מאסר, אותם ריצה החל מדצמבר 2010 ביוסטון שבטקסס.

בנו הרב יהושע שלום וייס הוא רב הקהילה בבורו פארק. חתנו הוא הרב חיים מאיר הגר, בן רבי מנחם מנדל הגר, האדמו"ר מוויז'ניץ 
- מרכז.

== אילן יוחסין ==

==קישורים חיצוניים ==
* 
* [https://www.kore.co.il/viewArticle/83769 משה ויסברג, הרבי מספינקא ארצות הברית שבת בבני ברק; תיעוד ממוצ"ש], באתר כל רגע

==הערות שוליים==

קטגוריה:אדמו"רי ספינקא
קטגוריה:אדמו"רים אמריקאים
קטגוריה:מורשעים בעבירות מס בארצות הברית
קטגוריה:ניו יורק: רבנים
קטגוריה:אמריקאים שנולדו במאה ה-20
הלאפ דאנס האחרון

הלאפ דאנס האחרון הוא סרט תיעודי ישראלי משנת 2021 שכתב וביים ישראל (ישרי) הלפרן. הסרט הוקרן בפסטיבל חיפה ובפסטיבל הבינלאומי הוט דוקס.

==תקציר עלילה==
בדצצמר 2018 אושר בכנסת חוק איסור צריכת זנות. שנה לאחר מכן נקבע באופן תקדימי בישראל כי הלאפ דאנס הנהוג במועדוני החשפנות נחשב גם הוא למעשה זנות. בעקבות ההחלטה החלה המשטרה בשיתוף עיריית תל אביב בסגירה של מועדוני החשפנות בעיר. הסרט עוקב אחרי ארבע חשפניות שעבדו במועדונים, בעת שהן מנהלות מאבק אזרחי נגד הסגירה של מקום עבודתן. בהפגנות החשפניות אוחזות בשלטים עם הכותרות "מיניות זו לא בושה", "חשפנות זאת אמנות" "לא, אני לא רוצה להיות מלצרית","תנו לרקוד בשקט","איראן זה כאן", "הסטיגמה הורגת", ומופנים כלפי ארגוני הנשים והעומדות בראשן. החשפניות מדברות על חייהן ועבודתן בקולן ובפנים גלויות ומתארות את הניצול וההשתקה שחוו דווקא מצד הארגונים הפמיניסטיים שנלחמו למען סגירת המועדונים מבלי שהסכימו לשמוע ולהתייחס לעובדות עצמן.

==המחלוקת סביב הסרט==
הקרנת הסרט בספריית בית אריאלה בוטלה לאחר שנקבעה. הסיבה לביטול הייתה סעיף 10 בתקנון הספרייה הקובע כי "לא יוקרן תוכן שעלול להיות פוגעני". במאמר בעיתון "הארץ" כתבה רומי לוי, מנכל"ית שותפה בארגמן - ארגון נשים עובדות,"חישבו כמה רעש מקבל כל ציור שמוסר מקיר, לעומת השקט של אנשי התרבות והעיתונות מול צנזורה בבית אריאלה". 

==קישורים חיצוניים==
* 
ביקורות
* 
* 
* 
* אילן שאול, [https://posta.co.il/article/56578/ "הלאפ דאנס האחרון – סרט על חופש וזכויות אדם"], באתר "פוסטה", 21 באוקטובר 2021

==הערות שוליים==

קטגוריה:סרטי 2021
קטגוריה:סרטים תיעודיים ישראליים
קטגוריה:זנות בקולנוע
בולו דו קאקו

בולו דו קאקו (בפורטוגזית: Bolo do Caco) הוא לחם שטוח כעין רדיד בצק עגול הנפוץ בארכיפלג הפורטוגזי מדיירה.

הלחם עשוי מקמח, שמרים, מלח וחמאת שום שאותם מערבבים ואופים על אבן בזלת שטוחה הנקראת קאקו (Caco).

לבולו דו קאקו גרסאות שונות ומלבד הגרסה הבסיסית, קיימות גם גרסאות במילוי בשר, תמנון או תפוחי אדמה.

שם הלחם וצורתו נגזרים מהמילה בולו (Bolo), שפירושה עוגה.

== קישורים חיצוניים ==

* [https://portugueserecipes.ca/recipe/1217/5/Madeiran-Bolo-do-Caco-Recipe מתכון להכנת בולו דו קאקו], באתר Portugueserecipes

== הערות שוליים ==

קטגוריה:המטבח הפורטוגזי
קטגוריה:המטבח המדיירני
קטגוריה:לחם
מיליו פריטו

מיליו פריטו (בפורטוגזית: Milho Frito) הוא מאכל פורטוגזי העשוי מקמח תירס ונפוץ בארכיפלג הפורטוגזי מדיירה.

המאכל עשוי מקמח תירס, עלי קולרד או קייל, מים, שום, שומן חזיר ושמן זית שאותם מערבבים יחדיו ומבשלים, לאחר הייצוב הראשוני חותכים לקוביות ומטגנים.

המאכל מוגש בליווי שיפוד בשר שנקרא אשפטאדה (Espetada) או כתוספת למנה העיקרית אחרת.

== קישורים חיצוניים ==
* [https://portugueserecipes.ca/recipe/406/1/Madeiran-Fried-Cornmeal מתכון להכנת מיליו פריטו], באתר Portugueserecipes

== הערות שוליים ==

קטגוריה:המטבח הפורטוגזי
קטגוריה:המטבח המדיירני
קטגוריה:מאכלי תירס
מריה לואיזה גרוס

מריה לואיזה "מאלה" גרוס (בגרמנית: Maria-Luisa Grohs; נולדה ב-13 ביוני 2001) היא כדורגלנית גרמנייה, המשחקת בעמדת השוערת בבאיירן מינכן מהבונדסליגה לנשים ובנבחרת גרמניה.

==קריירת מועדונים==
באיירן מינכן ב-2019]]
===נוער===
גרוס החלה את קריירת הכדורגל שלה במועדון גיוונבנק מעיר מגוריה מינסטר. ב-2016 עברה לקבוצת הנוער של המועדון בוכום, ובמדיה השתתפה ב-17 משחקים במסגרת הבונדסליגה לצעירים במחוז מזרח-מערב. בתום עונת 2016-17 ירדה הקבוצה ליגה, וכך גרוס שיחקה במסגרת הליגה האזורית לנוער במחוז מערב.

===בוגרים===
====באיירן מינכן ב'====
לקראת עונת 2019-20 עברה גרוס למועדון באיירן מינכן מהבונדסליגה לנשים. בתחילה שיחקה במדי הקבוצה השנייה של המועדון ששיחקה בבונדסליגה השניה. את הופעת הבכורה שלה בקבוצה ערכה ב-11 באוגוסט 2019, בניצחון 4:1 על קבוצת המילואים של איינטרכט פרנקפורט.

====באיירן מינכן====
ב-30 בינואר 2021 שיחקה לראשונה במדי הקבוצה הראשונה של באיירן, בניצחון 13:0 על וולדורפר בגביע הגרמני.

את הופעת הבכורה שלה בבונדסליגה ערכה ב-17 באפריל 2021, בהפסד 3:2 להופנהיים.

לקראת עונת 2022-23, הפכה גרוס לשוערת הפותחת של באיירן. ב-27 באוקטובר 2022, במשחק ליגת האלופות לנשים נגד בנפיקה ליסבון, במצב של 2:2, עצרה גרוס פנדל של בנפיקה בדקה ה-89, ודקות לאחר מכן כבשה ג'ורג'יה סטאנוויי את שער היתרון לבאיירן, מה שהוביל לניצחון 3:2 בחוץ.

==קריירה בינלאומית==
===נבחרות צעירות===
גרוס שיחקה תחת התאחדות הכדורגל של וסטפאליה בגילאי 14, 16 ו-18, בין השנים 2015-2018, במסגרת הגביע הלאומי.

ב-16 בפברואר 2017 ערכה גרוס את הופעת הבכורה שלה במדי נבחרת גרמניה עד גיל 16, בניצחון 2:1 על נבחרת פורטוגל עד גיל 16. 4 ימים לאחר מכן, שיחקה בהפסד 2:0 לנבחרת הולנד עד גיל 16.

ב-29 בנובמבר 2017 שותפה לראשונה במשחקי נבחרת גרמניה עד גיל 17, בניצחון 4:1 על נבחרת פינלנד באותו הגיל.

בין ה-30 באוגוסט 2019 ל-9 במרץ 2020, שותפה גרוס ב-6 משחקים במדי נבחרת גרמניה עד גיל 19.

===נבחרות בוגרות===
בספטמבר 2022 נקראה גרוס לראשונה להתאמן יחד עם סגל הנבחרת הבוגרת.

==הישגים ותארים==
באיירן מינכן
* בונדסליגה: 2020-21

== קישורים חיצוניים ==

== הערות שוליים ==

2022 10

קטגוריה:שוערי כדורגל גרמנים
קטגוריה:כדורגלניות גרמניות
קטגוריה:כדורגלניות באיירן מינכן
קטגוריה:גרמנים שנולדו ב-2001
Live for Loving You

Live for Loving You (בעברית: חיה בשביל לאהוב אותך) הוא שיר של הזמרת הקובנית-אמריקאית גלוריה אסטפן אשר יצא ב-ספטמבר 1991 כסינגל החמישי והאחרון מתוך אלבומה "Into the Light". השיר נכתב על ידי אסטפן עצמה, בעלה ודיאן וורן והופק על ידי בעלה, חורחה קאסאס וקליי אוסטוולד. אסטפן הקדישה את השיר לבעלה כפי שעשתה בעבר עם שירים כמו "Coming Out of the Dark". השיר הגיע למקום ה-22 בארצות הברית ולמקום ה-9 במצעד הדאנס האמריקאי ובכך הפך לשיר הראשון מהאלבום שהופיע במצעד הדאנס האמריקאי.

== קליפ ==
הקליפ לשיר מתרחש בסביבה מונפשת של מיאמי ובו מופיעים הכלבה של אסטפן, בעלה ובנה. בנוסף לקליפ המקורי הופק גם קליפ לגרסת הרמיקס של השיר אשר נכללה באלבום האוסף של אסטפן, Everlasting Gloria.

== מיקומי שיא ==

== היסטוריית יציאות לאור ==
{|class="wikitable"
!אזור
!תאריך יציאה
|-
!ארצות הברית
|ספטמבר 1991
|-
!אירופה
|אוקטובר 1991
|-
!הממלכה המאוחדת
|ספטמבר 1991
|-
!אוסטרליה
|אוקטובר 1991
|-
!יפן
|אוקטובר 1991
|}

== קישורים חיצוניים ==

== הערות שוליים ==

קטגוריה:שירי 1990
קטגוריה:שירי 1991
קטגוריה:סינגלים מ-1991
קטגוריה:שירי גלוריה אסטפן
קטגוריה:שירים באנגלית
קטגוריה:שירים שנכתבו על ידי גלוריה אסטפן
קטגוריה:שירים שנכתבו על ידי דיאן וורן
קטגוריה:שירי אהבה
קטגוריה:שירי דאנס-פופ
קטגוריה:סינגלים בהוצאת אפיק רקורדס
או קלייר

או קלייר (בצרפתית: Eau Claire, בתרגום לעברית: "מים צלולים") היא העיר השמינית בגודלה בוויסקונסין שבארצות הברית עם כ-69,421 תושבים (נכון ל-2020). העיר ממוקמת כ- מזרחית למיניאפוליס וסיינט פול שבמינסוטה. שטח העיר הוא כ-88.42 קילומטרים רבועים, והיא נחשבת למרכז מסחרי ועסקי אזורי.<ref></ref>

== היסטוריה ==
אזור או קלייר היה מיושב במשך אלפי שנים על ידי אינדיאנים. האירופאים הראשונים עברו באזור בסוף המאה ה-17, והחלו לסחור עם האינדיאנים המקומיים.

המתיישבים האירופאים-אמריקאים הראשונים התיישבו באזור ב-1845, והעיירה עצמה התאגדה ב-1872.<ref></ref> תעשיית העץ תרמה לצמיחתה המוקדמת של העיר ולתיעושה. תעשיית העצים באו קלייר דעכה בתחילת המאה ה-20, מה שגרם לגיוון הכלכלה המקומית. או קלייר הפכה לעיר אוניברסיטאית עם פתיחתה של אוניברסיטת ויסקונסין–או קלייר ב-1916.<ref></ref>הרובע ההיסטורי בעיר

== דמוגרפיה ==
ההכנסה החציונית לנפש באו קלייר היא 31,510 דולר לנפש, לעומת 59,705 דולר למשק בית, ו-82,851 דולר למשפחה. ההכנסה החציונית לגברים היא $48,978 לעומת $39,147 לנשים. כ-4.9% מהמשפחות ו-15.5% מהאוכלוסייה היו מתחת לקו העוני, כולל 11.4% מאלו מתחת לגיל 18 ו-6.7% מבני 65 ומעלה.<ref name="2020-EconChar-5522300"></ref> מבין התושבים שבגיל 25 ומעלה, 95.5% הם בוגרי תיכון ו-33.9% הם בעלי תואר ראשון או יותר.<ref name="2020-SocChar-5522300"></ref>

או קלייר היא בעלת הצמיחה המהירה ביותר בוויסקונסין לאחר מדיסון, עם גידול של 5.4% באוכלוסייה בשנים 2010–2020.<ref></ref>לפי מפקד האוכלוסין מ-2020<ref name="2020-census-5522300"></ref> מתגוררים באו קלייר כ-69,421 תושבים. מספר זה כולל גם 147 אסירים בוגרים ו-3,556 סטודנטים.<ref name="2020-P5-5522300"></ref> צפיפות האוכלוסין היא 815 נפש לקילומטר רבוע בממוצע. ההרכב הגזעי של העיר הוא:
* 85.9% לבנים
* 5.7% אסייתים
* 1.5% אפרו אמריקאים
* 0.6% אינדיאנים
* 0.1% ילידי האוקיינוס השקט
* 1.1% מגזעים אחרים
* 5.1% משני גזעים או יותר
* 3.3% היספנים או לטינים מכל גזע

== פוליטיקה וממשל ==
מרשם הלאומי של מקומות היסטוריים.]]
מועצת העיר היא אינה מפלגתית ומורכבת מ-11 נציגים. חמישה נציגים נבחרים במחוזות בחירה בשנים אי-זוגיות, ואילו חמישה נציגים נבחרים על ידי כלל התושבים בשנים זוגיות. ראש העיר נבחר על ידי כלל התושבים בשנים אי-זוגיות.<ref></ref>

או קלייר מיוצגת על ידי רון קינד הדמוקרטי בבית הנבחרים של ארצות הברית, ועל ידי רון ג'ונסון הרפובליקני ותמי בולדווין דמוקרטי בסנאט של ארצות הברית.

בכל מערכות הבחירות לנשיאות ארצות הברית משנת 2000 המועמדים הדמוקרטיים ניצחו ברוב של לפחות 52%.

== קישורים חיצוניים ==

* 
* 
קונסרטיבי טמפל שלום באו קלייר]]

==הערות שוליים==

קטגוריה:ויסקונסין: ערים
קטגוריה:יישובים שהוקמו ב-1845
אימה אמריקאית: ניו יורק

"אימה אמריקאית: ניו יורק" (באנגלית: American Horror Story: NYC) היא עונתה האחת-עשרה של סדרת הטלוויזיה האנתולוגית "אימה אמריקאית", שנוצרה על ידי ראיין מרפי ובראד פלצ'וק. העונה עלתה לשידור ב-19 באוקטובר 2022.

בעונה זו השתתפו בילי לורד, אייזק קול פאוול, זאכרי קווינטו, סנדרה ברנרד, פטי לופון, דניס או'הר, לסלי גרוסמן, רבקה דיין, ניקו גריטהאם ודוט-מארי ג'ונס, ואליהם מצטרפים ראסל טובי, ג'ו מנטלו, וצ'ארלי קארבר, שגם היה שותף לכתיבת ארבעה פרקים.

==צוות השחקנים והדמויות==
===דמויות ראשׁיות===
* ראסל טובי – פטריק ריאד, בלש במשטרת ניו יורק, המסתיר את עובדת היותו הומוסקסואל בעודו מנסה לפתור סדרת מעשי רצח הקשורים לקהילה הגאה.
* ג'ו מנטלו – ג'ינו בארלי, כתב בעיתון "ניו יורק נאטיב" ובן-זוגו של פטריק.
* בילי לורד – ד"ר האנה וולס, מדענית ורופאה שגילתה וירוס חדש.
* דניס או'הר – הנרי גרנט, לקוח קבוע בבר "בראונסטון".
* צ'ארלי קארבר – אדם קרפנטר, הומוסקסואל המתקומם נגד חוסר המעש של המשטרה כלפי אלימות נגד הקהילה הגאה.
* לסלי גרוסמן – ברברה ריאד, גרושתו של פטריק.
* סנדרה ברנרד – פראן, פעילה לסבית.
* אייזק פאוול – תיאו גרייבס, צלם המתעניין בגרוטסקה.
* זאכרי קווינטו – סם, אמרגנו ובן-זוגו של תיאו.
* פטי לופון – קתי פיזאז, זמרת קברט מסתורית.
===דמויות משניות===
* ג'ף הילר – מר וייטלי
* רבקה דיין – אלנה
* קייל בלטראן – מוריס
* בריאן ריי נוריס – הבלש מולקהי
* מתיו ויליאם בישופ – ביג דאדי
* קאל פן – מק מרזארה
* קייסי תומאס בראון – הנס הנקס
* הייל אפלמן – דניאל קנוביץ'
* גדעון גליק – קמרון דיטריך
* ניקו גרטהאם – דניס קליופה

===דמויות אורחות===
* לי אהרון רוזן – פקד רוס
* ג'ארד ריינפלדט – ג'ון "סאלי" סאליבן
* דני גרסיה – צ'יף מאני
* טיילור בלום – סטיוארט

==הפקה==
===פיתוח===
ב-9 בינואר 2020, נמסר על חידוש הסדרה "אימה אמריקאית לשלוש עונות נוספות – עד לעונה שלוש עשרה. בפברואר 2022, הצהיר יו"ר "FX Networks", ג'ון לנדגרף, כי בניגוד לקודמתה, העונה האחת-עשרה תכלול רק קשת עלילה אחת, אם כי תתפרש על פני "צירי זמן שונים". ב-29 בספטמבר 2022, נחשף כי שמה הרשמי של העונה יהיה "ניו יורק" וכי היא תעלה לשידור ב-19 באוקטובר 2022. ב-6 באוקטובר 2022, הופץ הקדימון הרשמי בחשבונות המדיה החברתית של הסדרה.
===ליהוק===
עוד לפני ההכרזה הרשמית על צוות השחקנים המלא של העונה, בילי לורד, צ'ארלי קארבר, אייזק קול פאוול וסנדרה ברנרד נצפו על סט הצילומים. בנוסף, נמסר על ליהוקם של זאכרי קווינטו, פטי לופון וג'ו מנטלו לעונה. ב-30 באוגוסט 2022, אישר דניס או'הר את השתתפותו בעונה. בנוסף, נמסר על ליהוקם של לסלי גרוסמן, ראסל טובי, רבקה דיין, דוט-מארי ג'ונס, קאל פן, גדעון גליק וניקו גריטהאם.
===צילומים===
צילומי העונה החלו בניו יורק ב-14 ביוני 2022.

==שידור==
העונה עלתה לשידור ב-19 באוקטובר 2022. זוהי הפעם הראשונה בתולדות הסדרה בה משודרים שני פרקים בכל שבוע במקום פרק אחד בלבד.

==ביקורות==
===נתוני צפייה===
לפי אתר "Whip Media", עונתה האחת-עשרה של "אימה אמריקאית" מוקמה במקום החמישי ברשימת "סדרות הטלוויזיה המצופות ביותר באוקטובר 2022". על פי האתר "Reelgood", העונה הגיעה למקום העשירי במדדי הצפיות בשירותי הזרמת המדיה בכל הפלטפורמות, במהלך השבוע הראשון שלאחר שידור שני פרקי הבכורה.

==קישורים חיצוניים==

==הערות שוליים==

11